**ЕРЕЖЕ**

**Астана қаласының журналистері арасында сыбайлас жемқорлыққа қарсы тақырыптағы үздік журналистік жұмыстарға арналған байқау**

**1. Жалпы ережелер**

1.1. Осы Ереже Астана қаласының журналистері арасында сыбайлас жемқорлыққа қарсы тақырыптағы үздік журналистік жұмыстарға арналған байқауды (бұдан әрі — Байқау) өткізудің шарттары, тәртібі және мерзімдерін анықтайды.

**1.2. Байқаудың ұйымдастырушылары:**

- Астана қаласы әкімдігінің «Ішкі саясат басқармасы» мемлекеттік мекемесі;

- Қазақстан Республикасы Сыбайлас жемқорлыққа қарсы іс-қимыл агенттігінің Астана қаласы бойынша департаменті (Сыбайлас жемқорлыққа қарсы қызмет);

- Қарағанды облысының «Жастар мен балалар ұйымдарының одағы» жастар қоғамдық бірлестігі.

**2. Байқаудың мақсаты мен міндеттері**

2.1. Байқаудың негізгі мақсаты — Астана қаласы тұрғындарының сыбайлас жемқорлыққа қарсы қоғамдық санасын қалыптастыру және жемқорлыққа төзбеушілік атмосферасын нығайту.

2.2. Байқаудың міндеттері:

- Сыбайлас жемқорлықпен күрес мәселелерін жариялап жүрген журналистерді қолдау және танымал ету.

- Сыбайлас жемқорлық тақырыбына деген қоғамдық қызығушылықты арттыру.

- Қоғамда адалдық, ашықтық және заңдылықты насихаттау.

**3. Қатысу шарттары**

3.1. Байқауға 2024 жылы жарияланған жұмыстары бар Астана қаласының журналистері қатыса алады.

3.2. Қатысу үшін **astana.konkurs2024@mail.ru** электрондық поштасына өтінім жіберу қажет. Өтінімде келесі мәліметтер көрсетілуі керек:

- Қатысушының толық аты-жөні;

- Байланыс деректері (телефон, email);

- Жұмыс орны;

- Жарияланған материалдарға сілтемелер (2024 жылғы).

**4. Байқауды өткізу мерзімдері**

4.1. Өтінімдерді қабылдау 2024 жылдың 8 қарашасынан басталып, 2024 жылдың 30 қарашасында аяқталады.

4.2. Байқау қорытындылары мен жеңімпаздарды жариялау 2024 жылдың желтоқсан айында өтеді (нақты күнін ұйымдастырушылар қосымша хабарлайды).

**5. Байқауды өткізу тәртібі**

5.1. Байқау екі кезеңнен тұрады:

- Бірінші кезең — өтінімдерді қабылдау және тіркеу.

- Екінші кезең — үздік жұмыстарды бағалау және іріктеу.

**5.2. Жұмыстар келесі критерийлер бойынша бағаланады:**

- «Сыбайлас жемқорлыққа төзбеушілік» және «Сыбайлас жемқорлыққа қарсы іс-қимыл» тақырыптарының өзектілігі мен маңыздылығын ашу.

- Қолданылған әдістің жаңашылдығы мен ерекше көзқарасы.

- Материалдың анықтығы мен қолжетімділігі.

**6. Марапаттар мен сыйақылар**

6.1. Байқау жеңімпаздары келесі ақшалай сыйлықтармен марапатталады:

- 1-орын — 150 000 теңге.

- 2-орын — 100 000 теңге.

- 3-орын — 50 000 теңге.

6.2. Жеңімпаздар ұйымдастырушылар ұйымдастырған ресми рәсімде марапатталады.

**7. Қорытынды ережелер**

7.1. Ұйымдастырушылар Байқаудың өткізу мерзімдері мен шарттарын өзгерту құқығын өзіне қалдырады, бұл туралы қосымша хабарланатын болады.

7.2. Байқауға қатысу осы Ережелермен келісуді білдіреді.

7.3. Ережеде қарастырылмаған мәселелерді ұйымдастырушылар жұмыс тәртібінде реттей алады.

# ЖУРНАЛИСТТЕРДІҢ ЖҰМЫСЫН БАҒАЛАУ ПАРАҒЫ

|  |  |  |  |
| --- | --- | --- | --- |
| **Бағалау критерийлері** | **Сипаттама** | **Балдар (1-5)** | **Пікір** |
| Тақырыптың өзектілігі мен маңыздылығы | Тақырыптың қоғам үшін қаншалықты өзекті екені |  |  |
| Сыбайлас жемқорлық мәселелерінің тереңдігі | Тақырып қаншалықты терең ашылған |  |  |
| Түпнұсқалық және жаңа тәсіл | Материал қаншалықты ерекше және жаңашыл |  |  |
| Материалдың анықтығы мен қолжетімділігі | Материалдың қаншалықты анық және қолжетімді |  |  |
| Жалпы балл | Барлық критерийлер бойынша балдардың жиынтығы |  |  |